Document ID: 32002R2004

Uredba Komisije (ES) št. 2004/2002
z dne 8. novembra 2002
o postopku določanja vsebnosti mesa in maščob v nekaterih proizvodih iz prašičjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29 oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], in zlasti člena 13(12) Uredbe,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [3], kakor je bila nazadnje spremenjena z Uredbo Komisije (ES) št. 969/2002 [4], in zlasti člena 9 Uredbe,
ob upoštevanju naslednjega:
(1) Uredba Komisije (EGS) št. 3846/87 z dne 17. septembra 1987 o vzpostavitvi nomenklature kmetijskih proizvodov za izvozna nadomestila [5], kakor je bila nazadnje spremenjena z Uredbo (ES) št. 1007/2002 [6], je na podlagi kombinirane nomenklature uveljavila nomenklaturo kmetijskih proizvodov za izvozna nadomestila.
(2) Potrebni so predpisi, ki bodo zagotovili enotno uporabo nomenklature v Prilogi k Uredbi (EGS) št. 3846/87 v sektorju prašičjega mesa, zaradi razvrstitve proizvodov, ki se uvrščajo pod oznake proizvodov 160241109110, 160241109130, 160242109110, 160242109130 in 160249199130.
(3) Opredeliti je treba postopek za določanje masnega odstotka mesa in maščob.
(4) Uredba Komisije (EGS) št. 1583/89 z dne 7. junija 1989 o postopku določanja vsebnosti mesa in maščob v nekaterih proizvodih iz prašičjega mesa [7] predvideva postopek za določanje masnega odstotka mesa in maščob. Vendar poimenovanje proizvodov iz navedene uredbe ne ustreza več resničnim razmeram in ga je zato treba spremeniti. Pri pripravi te spremembe je treba izrabiti tudi priložnost, da se preoblikujejo zadevna pravila in da se utemelji novo besedilo na členu 37 Pogodbe, ker se ta nanaša izključno na enotno uporabo nomenklature kmetijskih proizvodov za izvozna nadomestila.
(5) Ukrepi, predvideni s to uredbo, so v skladu z mnenjem Upravljalnega odbora za prašičje meso in Odbora za carinski zakonik glede zadev, ki sodijo na področje njune pristojnosti -
SPREJELA NASLEDNJO UREDBO:
Člen 1
Masni odstotek mesa in maščob v proizvodih, ki se uvrščajo pod oznake proizvodov 160241109110, 160241109130, 160242109110, 160242109130 in 160249199130 nomenklature iz Priloge k Uredbi (EGS) št. 3846/87, se določi v skladu s postopkom, opisanim v Prilogi k tej uredbi.
Člen 2
Uredba (EGS) št. 1583/89 se razveljavi.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Uporablja se za izvozna dovoljenja, zahtevana od 18. novembra 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. novembra 2002

Labels: 3
17
6